Fis-6 ta' Diċembru 2016, il-Kunsill qabel dwar il-pożizzjoni tiegħu dwar proposta li ttawwal il-ħajja tal- fond Ewropew għall-investimenti strateġiċi (FEIS), l-inizjattiva ewlenija tal-UE fil-'Pjan ta' Investiment għall-Ewropa' tagħha. Il-kompromess maqbul jinvolvi l-estensjoni tal-FEIS kemm fiż-żmien kif ukoll fil-kapaċità ta' finanzjament, bil-mobilizzazzjoni ta' mill-anqas f'investimenti sal-2020. Il-kompromess jintroduċi wkoll għadd ta' titjib operazzjonali li jieħu kont tat-tagħlimiet meħuda mill-ewwel sena ta' implimentazzjoni. "L-Ewropa qed tħabbat wiċċha ma' ħafna sfidi llum u l-ħtieġa li l-investiment jingħata spinta hi waħda minnhom. Għandna nagħtu sehemna," qal Peter Kažimír, Ministru għall-Finanzi Slovakk u President tal-Kunsill. "Il-ftehim tal-lum ifisser li qed inwettqu waħda mill-prijoritajiet ewlenin tagħha , skont il-pjan direzzjonali ta' Bratislava maqbul f'Settembru. Dan huwa wkoll pass kruċjali fid-direzzjoni t-tajba", qal. "Ninsab fiduċjuż li FEIS akbar, aktar intelliġenti u aktar effikaċi, appoġġat minn unjoni tas-swieq kapitali li tiffunzjona sew hija t- triq li għandna nieħdu Ser jibdew taħdidiet mal-Parlament Ewropew ladarba l-Parlament jaqbel dwar il-pożizzjoni tan-negozjar tiegħu. Il-Kummissjoni tqis li l-FEIS qed jilħaq l-għanijiet tiegħu u ż-żamma ta' skema li tappoġġa l-investimenti hija ġustifikata. Hija tinnota li tliet valutazzjonijiet tal-FEIS, fosthom valutazzjoni esterna u indipendenti, qablu dwar is-suċċess tiegħu s'issa u dwar il-ħtieġa li l-inizjattiva tissaħħaħ. Il-kundizzjonijiet ta' investiment tjiebu fl-UE mindu tnieda l-pjan ta' investiment. Il-fiduċja ekonomika reġgħet lura u l-pjan diġà qed jagħti riżultati . Stabbilit f'nofs l-2015, il-FEIS jinsab fit-triq it-tajba li jilħaq l-għan tiegħu ta' €315-il biljun f'investimenti addizzjonali sa nofs l-2018. Għall-SMEs, qed jagħti riżultati aktar milli mistenni. Il-proġetti approvati sa Novembru 2016 huma mistennija jimmobilizzaw €154 biljun f'investimenti totali, li jkopru 27 stat membru, u li jappoġġjaw aktar minn 376 000 SME. Bidliet ewlenin Il-Kunsill qabel li l-isforzi għandhom ikomplu u l-investiment privat għandu jiġi mħajjar kemm jista' jkun. Il-kompromess jipprevedi: estensjoni tal- ħajja żieda fil- mira tal-investiment għal €500 biljun; żieda fil-garanzija tal-baġit tal-UE għal €26 biljun (li minnhom €16-il biljun ser ikunu disponibbli għal talbiet għal ħlas ta' garanzija sa nofs l-2018); żieda fil-kontribuzzjoni tal- Bank Ewropew tal-Investiment għal €7.5 biljun (mill-€5 biljun attwalment). Il-kompromess jinkludi wkoll titjib tekniku fid-dawl tat-tagħlimiet meħuda mill-ewwel sena ta' implimentazzjoni. Dawn għandhom x'jaqsmu b'mod partikolari ma': kopertura ġeografika setturi addizzjonali li għandhom jiġu koperti: agrikoltura, forestrija, akkwakultura u elementi oħra tal-bijoekonomija, kif ukoll setturi eliġibbli għall-appoġġ tal-BEI f'reġjuni anqas żviluppati u dawk fi transizzjoni; tisħiħ tal-azzjonijiet marbuta mal- , bl-għan li mill-inqas 40% tal-finanzjament tal-FEIS jikkontribwixxi għall-azzjoni klimatika; natura addizzjonali tal-investimenti : qed ikun aktar ċar li l-proġetti tal-FEIS għandhom jindirizzaw lakuni fis-suq u sitwazzjonijiet fejn l-investiment mhux ottimali; dispożizzjonijiet dwar it- iċ-' Ċentru Ewropew ta' Konsulenza għall-Investimenti', li jipprovdi appoġġ aktar immirat għal stati membri b'diffikultajiet fl-iżvilupp ta' proġetti. Il-FEIS jopera fi ħdan il-BEI, skont ftehim bejn il-BEI u l-Kummissjoni. Kwalunkwe proġett appoġġat mill-FEIS jirrikjedi l-approvazzjoni tal-BEI. L-inkoraġġiment tal-investimenti privati Il-fond għandu l-għan li jinkoraġġixxi l-parteċipazzjoni ta' investituri privati f'firxa wiesgħa ta' proġetti ġodda ta' investiment . Biex dan iseħħ, huwa jerfa' parti mir-riskju tal-proġett bir-responsabbiltà tal-ewwel telf. Filwaqt li bħalissa qed jibni fuq €16-il biljun f'garanziji mill-baġit tal-UE u €5 biljun mill-BEI, l-għan huwa li jikseb effett multiplikatur ta' 1:15 Attwalment, il-proġetti jkopru t-trasport, l-enerġija u l-infrastruttura tal-broadband, l-edukazzjoni, is-saħħa, ir-riċerka u l-finanzjament ta' riskju għall-SMEs. Il-FEIS jimmira lejn proġetti soċjalment u ekonomikament vijabbli mingħajr ebda allokazzjoni minn qabel speċifika għal xi settur jew reġjun. Il-fond għandu struttura ta' governanza fuq żewġ livelli: bord ta' tmexxija , magħmul minn membri mill-Kummissjoni u l-BEI, li jistabbilixxi l-istrateġija globali, il-politika tal-investiment u l-profil tar-riskju tal-fond; kumitat tal-investiment , magħmul minn tmien esperti indipendenti u direttur maniġerjali, li jagħżel proġetti għall-appoġġ tal-FEIS. Proċedura Intlaħaq qbil f'laqgħa tal-Kunsill Affarijiet Ekonomiċi u Finanzjarji. Ir-regolament jeħtieġ maġġoranza kwalifikata għall-adozzjoni mill-Kunsill, bi qbil mal-Parlament Ewropew. (Bażi legali: l-artikoli 172, 173, 175(3) u 182(1) tat-Trattat dwar il-Funzjonament tal-UE.) Abbozz ta' regolament ta' Novembru 2016 li jestendi l-Fond Ewropew għall-investimenti strateġiċi Ara l-paġna tal-laqgħa